CELEX: 62006TN0186
Language: fi
Date: 2006-07-17 00:00:00
Title: Asia T-186/06: Kanne 17.7.2006 — Solvay v. Komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/38
            
         Kanne 17.7.2006 — Solvay v. Komissio
   (Asia T-186/06)
   (2006/C 212/67)
   Oikeudenkäyntikieli: englanti
   Asianosaiset
   
      Kantaja: Solvay (Bryssel, Belgia) (edustajat: lawyer O.W. Brouwer, lawyer D. Mes, solicitor M. O'Regan ja solicitor A. Villette)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               perustamissopimuksen 81 artiklan ja ETA-sopimuksen 53 artiklan mukaisesta menettelystä 3 päivänä toukokuuta 2006 tehdyn komission päätöksen K(2006) 1766 lopullinen (asia COMP/F/38.620 — vetyperoksidi- ja perboraatti) 1, 2 ja 3 artikla on kumottava kokonaan tai osittain sikäli kuin mainittu päätös koskee kantajaa ja erityisesti sikäli kuin siinä todetaan, että kantaja rikkoi EY:n perustamissopimuksen 81 artiklan 1 kohtaa ja ETA-sopimuksen 53 artiklan 1 kohtaa a) 31.1.1994 ja elokuun 1997 välisenä aikana ja b) 18.5.2000 ja 31.12.2000 välisenä aikana;
            
         
               —
            
            
               kantajalle ja Solvay Solexis SpA:lle mainitulla päätöksellä määrätyt sakot on kumottava tai niiden määrää on alennettava huomattavasti;
            
         
               —
            
            
               vastaaja on velvoitettava korvaamaan oikeudenkäyntikulut, mukaan luettuna kulut, jotka kantajalle on aiheutunut sakon määrän tai sen osan maksamisen tai pankkitakauksen asettamisen johdosta;
            
         
               —
            
            
               yhteisöjen tuomioistuimen on toteutettava kaikki muut tarpeellisiksi katsomansa toimenpiteet.
            
         Oikeudelliset perusteet ja pääasialliset perustelut
   Komissio katsoi riidanalaisessa päätöksessä, että kantaja oli rikkonut EY 81 artiklaa ja ETA-sopimuksen 53 artiklaa osallistumalla veroperoksidia ja natriumperboraattia koskeviin kartelleihin, jotka koostuivat pääpiirteissään kilpailijoiden välisestä tietojenvaihdosta hintojen ja tuotantokapasiteettien osalta, sopimuksista hinnoista ja tuotantokapasiteettien alentamisista ETA-alueella ja kyseisten kilpailua rajoittavien sopimusten täytäntöönpanon valvomisesta.
   Kantaja väittää, että komissiolla oli oikeus katsoa, että Solvay oli rikkonut EY 81 artiklaa elokuun 1997 ja 18.5.2000 välisenä aikana, mutta että komissio rikkoi lakia ja teki ilmeisiä arviointivirheitä EY 81 artiklan soveltamisessa katsoessaan, että Solvay syyllistyi rikkomiseen yhtäältä 31.1.1994 ja elokuun 1997 välisenä aikana ja toisaalta 18.5.2000-31.12.2000. Kantajan mukaan komissio rikkoi lakia ja teki ilmeisiä arviointivirheitä erityisesti seuraavista syistä:
   
               a)
            
            
               ”sopimuksen”, ”yhdenmukaistetun menettelytavan” ja ”yhden jatkuvan kilpailusääntöjen rikkomisen” käsitteitä sovellettiin virheellisesti;
            
         
               b)
            
            
               asiassa ei näytetty riittävässä määrin toteen, että kantaja osallistui kartelliin myöntämiensä ajanjaksojen lisäksi muina aikoina;
            
         
               c)
            
            
               kilpailua rajoittavien vaikutusten oletettiin jatkuvan 18.5.2000 jälkeen;
            
         
               d)
            
            
               edellä mainittua aikaa koskevaa näyttöä ei arvioitu asianmukaisesti.
            
         Kantaja väittää lisäksi, että laskiessaan sakkoja, komissio rikkoi useilta osin lakia ja teki ilmeisiä arviointivirheitä soveltaessaan sakoista vapauttamista ja sakkojen lieventämistä koskevaa tiedonantoa (1) ja asetusta N:o 1/2003 (2), muun muassa seuraavissa yhteyksissä:
   
               a)
            
            
               ajankohta, jolloin sakkojen alennusta sovellettiin, ja/tai huomattavan arvonlisän huomioon ottaminen tässä yhteydessä;
            
         
               b)
            
            
               kantajan esittämän näytön arvonlisän arviointi;
            
         
               c)
            
            
               kantajalle myönnetyn sakkojen alennuksen määrä, jossa kantajan mukaan ei ilmeisestikään otettu huomioon sen esittämän näytön laajuutta eikä sitä merkittävää ja jatkuvaa yhteistyötä, jota se oli tarjonnut.
            
         Lisäksi kantaja väittää, että sakko on kohtuuton ja suhteeton ja että komissio ei esittänyt mitään perusteita — tai toissijaisesti mitään riittäviä perusteita — perustellakseen sakkojen laskentaa.
   Kantaja väittää edelleen, että komissio määräsi lainvastaisesti sakkoja kantajan tytäryhtiölle.
   Lopuksi kantaja väittää, että komissio rikkoi olennaisia menettelymääräyksiä ja puolustautumisoikeuksia, koska se ei sallinut tutustumista asiakirja-aineistoon rajoituksetta ja koska se ei sallinut tutustumista komission menettelyn muiden osapuolten väitetiedoksiantoihin antamien vastausten ei-luottamuksellisiin versioihin.
   
      (1)  Komission tiedonanto sakoista vapauttamisesta ja sakkojen lieventämisestä kartelleja koskevissa asioissa (EYVL 2002, C 45, s. 3).
   
      (2)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16 päivänä joulukuuta 2002 annettu neuvoston asetus (EY) N:o 1/2003 (EYVL L 1, s. 1).